ત્રણેય માંથી મોટો ભાઈ સહુથી પાવરફુલ જાદુઈ છડી માંગે છે. પણ જે રાત્રે એ છડી એને મળી હોય એ જ રાત્રે એક સામાન્ય જાદુગર એની હત્યા કરીને છડી લઇ લે છે, અને એમ ડેથ મોટા ભાઈને હરાવી દે છે. વચલો ભાઈ થોડો વધારે ચતુર નીકળે છે અને એવા પથ્થરની માંગણી કરે છે જેનાથી એ મૃત્યુ પામેલા સ્વજનોને પુનર્જીવિત કરી શકે. એ પથ્થરની મદદથી વચલો ભાઈ એની મૃત પ્રેમિકા ને જીવતી તો કરે છે, પણ એ પ્રેમિકા પોતે દુઃખી થઇ ફરી પોતાની મૃત દુનિયામાં જતી રહે છે, અને વચલો ભાઈ એની મૃત પ્રેમિકા ને જલ્દી મળવા માટે આપઘાત કરી લે છે અને ડેથ વચલા ભાઈને પણ હરાવી દે છે. નાનો ભાઈ થોડો વધારે વિનમ્ર હોય છે અને એ ડેથ પાસે થી એવી માંગણી કરે છે કે ડેથ એને ક્યાંય અનુસરી ન શકે એટલે ડેથના અદ્રશ્ય કાપડનો એક ટુકડો માંગે છે. નાનો ભાઈ એ ટુકડાનો ઉપયોગ કરી બહુ લાબું અને સુખી જીવન જીવે છે. અને જયારે એની ઉંમર થાય ત્યારે એ અદ્રશ્ય કાપડનો ટુકડો પોતાના પુત્ર ને આપી ડેથને રાજીખુશી થી સ્વીકારી એની સાથે જતો રહે છે. ડેથ એ આપેલી આ ત્રણેય વસ્તુઓ એલ્ડર વાન્ડ (શક્તિશાળી છડી), રેઝરેક્શન સ્ટોન(પુનર્જન્મનો પથ્થર) અને ઇન્વિઝિબિલિટી ક્લૉક(અદ્રશ્ય ચોગુ) હેરી પોટરની વાર્તાઓમાં યોગ્ય સમયે દેખાતી રહે છે અને ઘણી વાર વાર્તાઓનો મુખ્ય પોઇન્ટ આ ત્રણ માંથી એક વસ્તુ હોય છે. આ વાર્તા હેરી પોટરમાં મસ્ત એનિમેશન થી દેખાડી છે, જેનોં વિડીયો અહીં રહ્યો.